gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7887, del 04-10-2016 (2016/7464)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a un campament de turisme, al terme municipal d'Aigües, situada al polígon 5, parcel·la 393. Expedient número DIC 16/0216.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7887

Data del DOGV
:   04-10-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/7464


Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Anunci

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a un campament de turisme, al terme municipal d'Aigües, situada al polígon 5, parcel·la 393. Expedient número DIC 16/0216. [2016/7464]  
Atés que s'ha admés a tràmit, d'acord amb el que estableix la Llei 5/2014, de 25 de juliol, de la Generalitat, d'ordenació del territori, urbanisme i paisatge, l'expedient DIC-16/0216, promogut per Elsa Veendorp i Johannes De Jong, per a un campament de turisme, situat al polígon 5, parcel·la 393, del terme municipal d'Aigües, per mitjà del present edicte se sotmet a informació pública l'expedient durant el termini de 20 dies hàbils des de la publicació d'aquest anunci, durant el qual pot ser examinat l'esmentat projecte en el Servei Territorial d'Urbanisme d'Alacant, situat a l'avinguda d'Aguilera, número 1, cinquena planta, d'aquesta capital.  
  
Alacant, 27 de juliol de 2016. El director general d'Ordenació del Territori, Urbanisme i Paisatge: J. Lluís Ferrando i Calatayud.
Diari Oficial de la Generalitat Valenciana


Sumari del DOGV 7829, del 15-07-2016 (2016/5338)

Correcció d'errades de la Resolució de 20 de maig de 2015, per la qual es publica el pla d'estudis de Màster Universitari en Enginyeria Aeronàutica.
----------------------------------------------------------------------------------------------------------------------------------------------------

### Dades del document

Número de DOGV
:   7829

Data del DOGV
:   15-07-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/5338


Data del document
:   28-06-2016

Organisme emissor
:   Universitat Politècnica de València

Tipus de document
:   Correcció d'errades

Correcció d'errades

 Descriptors 

:   * centre d'ensenyament

Correcció d'errades de la Resolució de 20 de maig de 2015, per la qual es publica el pla d'estudis de Màster Universitari en Enginyeria Aeronàutica. [2016/5338]  
Advertit un error en el text tramès de la Resolució de 20 de maig de 2015, de la Universitat Politècnica de València, per la qual es publica el pla d'estudis del Màster Universitari en Enginyeria Aeronàutica, publicat en el BOE número 144, de 17 de juny de 2015, es transcriu a continuació l'oportuna rectificació:  
  
En la pàgina 50138, al final del tercer paràgraf on diu:  
«obtenció del títol oficial de Màster Universitari en Enginyeria Aeronàutica per la Universitat Politècnica de València»;  
  
Ha de dir:  
«obtenció del títol oficial de Màster Universitari en Enginyeria Aeronàutica per la Universitat Politècnica de València el qual habilita per a l'exercici de la professió d'Enginyer Aeronàutic en haver sigut verificat segons el que disposa l'Ordre CIN/312/2009, de 9 de febrer, per la qual s'estableixen els requisits per a la verificació dels títols universitaris oficials que habiliten per a l'exercici de la professió d'Enginyer Aeronàutic».  
  
València, 28 de juny de 2016.- El rector: Francisco José Mora Mas.
Diari Oficial de la Generalitat Valenciana


Sumari del DOGV 7799, del 07-06-2016 (2016/3607)

Notificació de la sentència dictada en el judici verbal número 692/2013.
------------------------------------------------------------------------

### Dades del document

Número de DOGV
:   7799

Data del DOGV
:   07-06-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/3607


Organisme emissor
:   Jutjat de Primera Instància Número 1 de Torrent

Tipus de document
:   Edicte

Notificació de la sentència dictada en el judici verbal número 692/2013. [2016/3607]  
«Maria Belén Jericó Sobrevela, lletrada de l'Administració de Justícia del Jutjat de Primera Instància número 1 de Torrent, faig constar que en el procediment judici verbal número 692/2013, seguit a instàncies de Gas Natural Servicios SDG, SA, contra Cezarina Idroustoian, Andra Graciun i Mire-la Gheorghe, s'ha dictat la sentència de data 20 de març de 2015, que condemna les dues últimes a passar per la suspensió definitiva del subministrament de gas a l'habitatge siti a Alaquàs, carrer de Tomás Martínez Medina, 2, 1r, 2a, així com permetre i consentir l'entrada al domicili subministrat perquè els empleats de l'actora realitzen la presa de lectura del comptador de gas instal·lat a l'interior de l'habitatge i en suspenguen el subministrament mitjançant la desconnexió i retirada del comptador allí instal·lat, amb l'advertència d'ordenar-se judicialment. Respecte a Cezarina Idroustoian, queda absolta de totes les peticions efectuades en contra seua.  
Contra l'esmentada sentència es pot interposar un recurs d'apel·lació davant de l'Audiència Provincial de València (art. 455 LEC). El recurs s'interposarà mitjançant un escrit presentat en aquest jutjat en el termini de 20 dies, en què s'exposen les al·legacions en què base la impugnació, a més d'esmentar la resolució contra la qual s'apel·la i els pronunciaments que s'impugnen (art. 458.2 LEC). De conformitat amb el que disposa la disposició addicional 15a de la Llei Orgànica del Poder Judicial, en anunciar-se o preparar-se l'esmentat recurs, s'haurà d'acreditar la constitució d'un dipòsit de 50 euros mitjançant l'ingrés en el compte de dipòsits i consignacions d'aquest jutjat.»  
I atés que les demandades, Cezarina Idroustoian, Andra Graciun i Mirela Gheorghe, es troben en parador desconegut, expedisc aquest edicte a fi que els valga de notificació de forma deguda.  
  
Torrent, 10 de maig de 2016.- La lletrada de l'Administració de Justícia: María Belén Jericó Sobrevela.
Diari Oficial de la Generalitat Valenciana


Sumari del DOGV 7904, del 26-10-2016 (2016/7949)

RESOLUCIÓ de 3 d'octubre de 2016, de la Conselleria d'Hisenda i Model Econòmic, per la qual s'autoritza una transferència de crèdits del capítol 2 als capítols 3 i 6 en el programa 413.10, Salut, de la Conselleria de Sanitat Universal i Salut Pública, per import de 99.619,75 euros. Expedient número 10.011/16-065.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7904

Data del DOGV
:   26-10-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/7949


Data del document
:   03-10-2016

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 3 d'octubre de 2016, de la Conselleria d'Hisenda i Model Econòmic, per la qual s'autoritza una transferència de crèdits del capítol 2 als capítols 3 i 6 en el programa 413.10, Salut, de la Conselleria de Sanitat Universal i Salut Pública, per import de 99.619,75 euros. Expedient número 10.011/16-065. [2016/7949]  
La Conselleria de Sanitat Universal i Salut Pública planteja la necessitat d'incrementar la dotació dels capítols 3 i 6 del programa 413.10, Salut, per resultar aquestes insuficients per a assumir les obligacions derivades del contracte 177/2013, subministrament mitjançant arrendament amb opció de compra d'un sistema de cromatografia líquida amb detector de massa de triple quadrupol per a l'anàlisi de contaminants i residus en el laboratori de salut pública de València, que es va rebre al maig de 2014, amb una duració de 36 mesos. Per a finançar els increments esmentats proposa destinar disponibilitats de crèdit existents en el capítol 2 del mateix programa.  
A aquest efecte, i en virtut del que disposen els articles 17 i 20 de la Llei 11/2015, de Pressupostos de la Generalitat per a l'exercici 2016, aquesta Conselleria d'Hisenda i Model Econòmic adopta la següent resolució:  
  
Primer  
S'autoritza una minoració de crèdit en l'aplicació pressupostària 11.48.75.141.81.6 per import de 99.619,75 euros.  
  
Segon  
S'autoritza l'increment de crèdit en les aplicacions i pels imports següents:  
  
Aplicació Importe  
08.44.84.293.59.8 3.867,00  
70.22.53.372.50.5 95.752,75  
Total 99.619,75  
  
  
València, 3 d'octubre de 2016.- El conseller d'Hisenda i Model Econòmic: Vicent Soler i Marco.
Diari Oficial de la Generalitat Valenciana


Sumari del DOGV 7852, del 17-08-2016 (2016/6478)

Informació pública de la modificació del PRI de la unitat d'execució número 1 del sector Batanejo, relatiu a la parcel·la mínima.
---------------------------------------------------------------------------------------------------------------------------------

### Dades del document

Número de DOGV
:   7852

Data del DOGV
:   17-08-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/6478


Data del document
:   22-07-2016

Organisme emissor
:   Ajuntament de Requena

Tipus de document
:   Anunci

Descriptors 

:   * Requena
    * administració local
    * pla d'urbanisme

Informació pública de la modificació del PRI de la unitat d'execució número 1 del sector Batanejo, relatiu a la parcel·la mínima. [2016/6478]  
El Ple de l'Ajuntament de Requena, en sessió celebrada el passat dia 14 de juliol de 2016, va acordar:  
«Primero. Sotmetre a informació pública la modificació del pla de reforma interior de la UE 1 del sector Batanejo de Requena, en l'article 12 de les seues normes urbanístiques, consistent en la modificació de la parcel·la mínima (que s'establirà en 200 m², de conformitat amb la justificació tècnica), durant un període de 45 dies, assegurant les mesures mínimes de publicitat exigides en l'article 53.2 de la Llei 5/2014.  
  
Segon. Durant el mateix termini d'informació pública, consultar als organismes afectats, amb petició dels informes exigibles d'acord amb la legislació sectorial, així com a les entitats subministradores dels serveis públics urbans que puguen resultar afectades.»  
Durant el termini de 45 dies hàbils comptador des de la publicació d'aquest anunci en el Diari Oficial de la Comunitat Valenciana, els interessats podran consultar els esmentats documents en les dependències del Negociat d'Urbanisme i Medi Ambient de l'Ajuntament de Requena, en horari d'atenció al públic, de dilluns a divendres, de 09.00 a 14.00 hores, i formular, en el mateix termini, les al·legacions que estimen pertinents.  
  
Requena, 22 de juliol de 2016.- L'alcalde: Mario Sánchez González.
Diari Oficial de la Generalitat Valenciana


Sumari del DOGV 7787, del 20-05-2016 (2016/3275)

Notificació de la sentència dictada en el procediment de separació contenciosa número 381/2013.
-----------------------------------------------------------------------------------------------

### Dades del document

Número de DOGV
:   7787

Data del DOGV
:   20-05-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/3275


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de separació contenciosa número 381/2013. [2016/3275]  
Alicia Ordeig Rabadán, lletrada de l'Administració de Justícia del Jutjat de Primera Instància número 26 de València, mitjançant aquest edicte faig saber que en les actuacions de separació contenciosa número 000381/2013, seguides a instàncies de Betty Elizabeth Guerrero Venegas contra José Ramiro Maigua Borja, en situació de rebel·lia, en data 29 de gener de 2016, s'ha dictat sentència la part dispositiva de la qual diu així:  
  
«Dispositiva  
Estime la demanda plantejada per Betty Elizabeth Guerrero Venegas contra José Ramiro Maigua Borja, declarat en rebel·lia, sent-ne part el ministeri fiscal, i declare la separació del matrimoni contret pels esmentats cònjuges, amb tots els efectes legals inherents a aquesta declaració i les següents mesures definitives:  
  
1. Ambdós progenitors exerciran la pàtria potestat sobre els fills del matrimoni menors d'edat, si bé s'atribueix a la demandant la guarda i custòdia dels fills del matrimoni menors d'edat, C. E. i M. J., i l'exercici en exclusiva de totes les facultats inherents a la pàtria potestat sobre ells.  
  
2. El pare haurà d'abonar, en concepte de contribució als aliments dels dos fills menors, la quantitat de 180 euros mensuals per a cada un d'ells, quantitat que ingressarà en el compte que designe la demandant dins dels cinc primers dies de cada mes. La quantitat assenyalada s'actualitzarà anualment d'acord amb les variacions que experimente l'índex de preus al consum que publica l'Institut Nacional d'Estadística.  
  
3. Les comunicacions i visites del progenitor amb els fills menors d'edat només tindran lloc amb l'acord previ entre les parts.  
Tot això sense fer una especial condemna a les costes d'aquest procediment.  
Notifiqueu aquesta sentència a les parts i feu-los saber que, en contra, s'hi pot interposar un recurs d'apel·lació que es presentarà davant d'aquest jutjat en el termini de 20 dies des de la notificació de la sentència, acompanyat del resguard que acredite el dipòsit de 50 euros en el compte bancari obert a nom del jutjat a l'entitat Banco de Santander, llevat que el recurrent tinga reconegut el benefici de justícia gratuïta.  
Aquesta és la meua sentència, que pronuncie, mane i firme.»  
  
I perquè valga de notificació de forma deguda al demandat, José Ramiro Maigua Borja, en situació de rebel·lia i parador ignorat, expedisc i firme aquest edicte.  
  
València, 29 de gener de 2016.- La lletrada de l'Administració de Justícia: Alicia Ordeig Rabadán.
Diari Oficial de la Generalitat Valenciana


Sumari del DOGV 7763, del 19-04-2016 (2016/2555)

CORRECCIÓ d'errades de la informació pública de la sol·licitud d'autorització d'ampliació de labors d'explotació i restauració de recursos de la secció A, denominada Real de Gandía II, número 981, del terme municipal de Real de Gandía, i consta en l'expedient MIVARI/2016/19/46 el projecte d'ampliació de labors, l'estudi d'impacte ambiental i el pla de restauració integral.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7763

Data del DOGV
:   19-04-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/2555


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Correcció d'errades

CORRECCIÓ d'errades de la informació pública de la sol·licitud d'autorització d'ampliació de labors d'explotació i restauració de recursos de la secció A, denominada Real de Gandía II, número 981, del terme municipal de Real de Gandía, i consta en l'expedient MIVARI/2016/19/46 el projecte d'ampliació de labors, l'estudi d'impacte ambiental i el pla de restauració integral. [2016/2555]  
Advertit error material en la publicació de la informació pública de la sol·licitud d'autorització d'ampliació de labors d'explotació i restauració de recursos de la secció A), denominada Real de Gandia II, número 981, del terme municipal de Real de Gandía (València) (DOCV 7758, 12.04.2016).  
  
En l'últim paràgraf, on diu:  
«...article 9 del Reial Decret Legislatiu 2/2008, d'11 de gener, pel qual s'aprova el Text Refós de la Llei d'Avaluació i Impacte Ambiental...»;  
  
Ha de dir:  
«...article 36 de la Llei 21/2013, de 9 d'octubre, d'Avaluació Ambiental...».  
  
València, 13 d'abril de 2016.- El cap del Servici Territorial d'Indústria i Energia: Alfredo Sambeat Esteve.
Diari Oficial de la Generalitat Valenciana


Sumari del DOGV 7809, del 20-06-2016 (2016/4158)

Notificació de la sentència dictada en el procediment de divorci contenciós número 657/2014.
--------------------------------------------------------------------------------------------

### Dades del document

Número de DOGV
:   7809

Data del DOGV
:   20-06-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/4158


Organisme emissor
:   Jutjat de Primera Instància Número 2 de Benidorm

Tipus de document
:   Edicte

Notificació de la sentència dictada en el procediment de divorci contenciós número 657/2014. [2016/4158]  
Família. Divorci contenciós número 000657/2014.  
NIG: 03360-63-7-7088-0230419.  
Demandant: Katia Verenice Cuéllar.  
Procuradora: M.ª Reyes Nogueiras Porras.  
Demandat: Miguel Ángel Lozada Saucedo.  
Procurador/a: -  
  
En aquest procediment, seguit a instàncies de Katia Verenice Cuéllar contra Miguel Ángel Lozada Saucedo, s'ha dictat sentència:  
  
«Procediment: divorci contenciós número 657/2014.  
Resolució dictada: sentència.  
Jutjat on els interessats poden tindre coneixement del contingut integre de la resolució:  
Jutjat de Primera Instància número 2 de Benidorm  
Passeig dels Tolls, s/n  
03171 Benidorm.  
Recurs que s'hi pot interposar: apel·lació.»  
  
I atés que el demandat, Miguel Ángel Lozada Saucedo, es troba en parador desconegut, expedisc aquest edicte a fi que li valga de notificació de forma deguda d'acord amb el que preveu la Instrucció número 6/2012, de la Secretaria General de l'Administració de Justícia, relativa a la publicació d'edictes en diaris i butlletins oficials i la protecció de dades.  
  
Benidorm, 3 de juny de 2016.- La secretària judicial: María Engracia Román Ivorra.
Diari Oficial de la Generalitat Valenciana


Sumari del DOGV 7829, del 15-07-2016 (2016/5064)

Notificació de la sentència dictada en el judici verbal número 366/2015.
------------------------------------------------------------------------

### Dades del document

Número de DOGV
:   7829

Data del DOGV
:   15-07-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/5064


Organisme emissor
:   Jutjat de Primera Instància Número 2 de Gandia

Tipus de document
:   Edicte

Notificació de la sentència dictada en el judici verbal número 366/2015. [2016/5064]  
En aquest procediment judici ordinari, seguit a instàncies de Juan Antonio Flores Alcalde contra Mantas Vanagas i Alberto Boluda Pellicer, s'ha dictat la sentència que té l'encapçalament i la part dispositiva que, literalment, són com segueix:  
  
«Ángel Ilario Pérez, magistrat titular del Jutjat de Primera Instància número 2 de Gandia, he dictat, en nom del rei, la sentència que diu així:  
  
  
«Sentència número 000214/2015  
Gandia, 26 d'octubre de 2015  
En l'assumpte civil número 366/2015, promogut pel procurador Ramón Juan Lacasa, en nom i representació de Juan Antonio Flores Alcalde i assistit del lletrat José Antonio Pérez Gelardo, contra Mantas Vanagas i Alberto Boluda Pellicer, ambdós en situació de rebel·lia processal, el procés se segueix a causa d'una resolució i nul·litat d'un contracte de compravenda de vehicle.  
Dispositiva  
1. Estime íntegrament la demanda interposada pel procurador Ramón Juan Lacasa, en nom i representació de Juan Antonio Flores Alcalde, contra Mantas Vanagas, en el sentit següent:  
  
- Condemne Mantas Vanagas a pagar 2.278,52 euros, més els interessos legals des de la data de la sentència, i al pagament de les costes processals ocasionades al demandant.  
2. Desestime íntegrament la demanda interposada per Juan Antonio Flores Alcalde contra Alberto Boluda Pellicer, i absolc aquest de les peticions plantejades en contra seua i impose a la part demandant el pagament de les costes ocasionades a aquest demandat.  
Comuniqueu aquesta resolució a les parts i feu-los saber que és ferma i que, en contra, no s'hi pot interposar cap recurs.  
Aquesta és la sentència que pronuncie, mane i firme.»  
  
Atés que es desconeix el domicili o la residència actuals de la part demandada, el lletrat de l'Administració Justícia, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte, a fi de portar a efecte la diligència de publicació sentència, en el Diari Oficial de la Comunitat Valenciana.  
  
Gandia, 24 de juny de 2016.- La lletrada Administració Justícia: Silvia Lacueva Subirats.
Diari Oficial de la Generalitat Valenciana


Sumari del DOGV 7728, del 25-02-2016 (2016/1281)

Informació pública de l'estudi de detall d'ajust d'alineacions en carrer al costat del centre de salut i d'accés a residència Novaire.
--------------------------------------------------------------------------------------------------------------------------------------

### Dades del document

Número de DOGV
:   7728

Data del DOGV
:   25-02-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/1281


Data del document
:   17-02-2016

Organisme emissor
:   Ajuntament de Cocentaina

Tipus de document
:   Anunci

Descriptors 

:   * Cocentaina
    * pla d'urbanisme
    * administració local

Informació pública de l'estudi de detall d'ajust d'alineacions en carrer al costat del centre de salut i d'accés a residència Novaire.  
 [2016/1281]  
La Junta de Govern Delegada, en sessió ordinària celebrada el 28 de gener de 2016, ha adoptat l'acord següent:  
  
Primer. Disposar la informació pública de l'expedient instruït per a l'aprovació de l'estudi de detall per a reordenar l'alineació del vial contigu al centre de salut per un termini mínim de 20 dies, perquè puga ser examinat i presentades les al·legacions procedents, mitjançant anunci en el Diari Oficial de la Comunitat Valenciana i en premsa escrita de gran difusió i posar a disposició del públic l'estudi de detall i la resta de documentació.  
  
Notificar personalment les persones propietàries i la resta de persones interessades directament afectades, compreses en l'àmbit territorial de l'estudi de detall, i consultar els organismes afectats, amb petició dels informes exigibles d'acord amb la legislació sectorial. La falta d'emissió dels dits informes en el termini d'un mes permetrà prosseguir la tramitació de les actuacions.  
  
Cocentaina, 17 de febrer de 2016.- L'alcaldessa: Mireia Estepa Olcina.